projecte-aina/catalan_government_crawling huggingface dataset:
El Codi de consum de Catalunya va entrar en vigor el 23 d'agost de 2010.
Garantir la defensa i la protecció de les persones consumidores i establir, en l'àmbit territorial de Catalunya, els principis i les normes que les han de regir a fi de millorar llur qualitat de vida.
La disposició transitòria segona del Codi disposa que les obligacions que estableix el llibre II i que no estaven recollides en la normativa anterior seran exigibles a les empreses i entitats subjectes a l'àmbit d'aplicació del Codi, un cop transcorreguts 6 mesos des de la seva publicació.
El Codi es publicà el 23 de juliol de 2010, de manera que el termini màxim d'adaptació serà el 23 de gener de 2011.
Això no obstant, quan es tracti de microempreses o petites i mitjanes empreses, d'acord amb la definició que ve recollida en la Recomanació de la Comissió Europea CE/2003/361, de 6 de maig (Diari Oficial de la Unió Europea, sèrie L-124, de 20 de maig de 2003) el termini d'adaptació és d'un any.
Per tant, les noves obligacions recollides al llibre II del Codi de consum seran exigibles a totes les empreses a partir del 23 de juliol del 2011.
- Persones consumidores: les persones físiques o jurídiques que actuen en el marc de les relacions de consum en un àmbit aliè a una activitat empresarial o professional.
En queden excloses les persones físiques o jurídiques que actuen en l'àmbit propi d'una activitat empresarial o professional.
No obstant això, aquestes persones, com a usuaris de serveis o productes, estan emparats pels drets que recull a la seva normativa sectorial específica (per exemple: telecomunicacions, societat de la informació i comerç electrònic, subministrament d'energia...).
- Relació de consum: qualsevol relació establerta entre, d'una banda empresaris, intermediaris o l'Administració com a prestadora de béns i serveis i, d'altra banda, les persones consumidores.
La relació de consum inclou la informació, l'oferta, la promoció, la publicitat, la comercialització, la utilització, la venda i el subministrament de béns i serveis i també les obligacions que se'n derivin.
- Persona consumidora mitjana: persona consumidora que, d'acord amb un criteri de diligència ordinària, hauria d'estar normalment informada i ser raonablement curosa en les relacions de consum, en funció dels factors socials, culturals i lingüístics.
- Consum responsable: consum moderat, informat, reflexiu i conscient de béns i serveis, tot tenint en compte els criteris de sostenibilitat cultural, ambiental, socioeconòmica i lingüística.
- Invitació a comprar: qualsevol comunicació comercial que indica les característiques del bé o servei i el seu preu, i que permet la persona consumidora d'adquirir-lo.
L'Agència Catalana del Consum controla la seguretat dels productes que es posen en circulació al mercat.També vetlla perquè els productes i serveis proporcionin la informació, l'etiquetatge i les instruccions d'ús o de precaució pertinents per fer-ne una utilització adequada i segura.
Un producte es considera insegur quan el seu ús pot posar en risc la salut de les persones consumidores.
Es presumeix que un producte és insegur si:
La inspecció de consum porta a terme aquelles actuacions necessàries per garantir que les empreses i els establiments que produeixen, distribueixen o comercialitzen béns o serveis, compleixin la normativa de protecció dels interessos generals de la persona consumidora.
Aquest procediment pot recaure sobre els béns i serveis destinats a les persones consumidores i sobre els elements, les condicions i les instal·lacions utilitzats per a produir-los, distribuir-los i comercialitzar-los.
Les actuacions d'inspecció i control (regulades pel Decret 198/2016 ) són competència de les administracions públiques: l'Agència Catalana del Consum, en representació de la Generalitat de Catalunya, i els Ajuntaments, en l'àmbit municipal.
En el cas de Barcelona, fruit d'un conveni amb l'Agència Catalana del Consum, la Diputació de Barcelona porta a terme determinades actuacions.
El procediment s'inicia sempre d'ofici a conseqüència d'algun dels elements següents:
El personal inspector fa un treball previ de recerca d'informació, de normativa i de possibles implicats.
Pot visitar els locals i les instal·lacions de les persones inspeccionades sense previ avís.
També pot exigir el lliurament de tota la documentació obligatòria en funció de l'activitat que s'exerceix, inclosa la mercantil, industrial i comptable, així com qualsevol altra que pugui ser necessària per a la investigació dels fets.
Una altra de les tasques que pot realitzar el personal inspector és sotmetre els béns destinats a la comercialització a assajos, anàlisis i proves per comprovar la seva adequació a la normativa aplicable relativa a la composició, l'etiquetatge, la presentació, la publicitat i els nivells de seguretat exigibles.
En cas que detecti irregularitats administratives, el personal inspector elabora una acta d'inspecció o, si s'escau, un informe d'inspecció.
A més, pot advertir les persones inspeccionades de les irregularitats detectades i, fins i tot adoptar, de manera immediata les mesures cautelars que corresponguin.
Una vegada realitzades les actuacions corresponents, la inspecció es pot resoldre de diverses maneres:
L'òrgan competent per tramitar el procediment administratiu sancionador, en vista de les diligències practicades per la Inspecció i, si escau, dels informes emesos, pot acordar alguna de les següents actuacions:
És un sistema de resolució extrajudicial de conflictes en el qual les parts sotmeten la controvèrsia a la decisió que prengui un òrgan arbitral.
Les Juntes Arbitrals de Consum d'arreu de Catalunya són els òrgans competents per realitzar els arbitratges de consum.
Les empreses adherides al sistema arbitral de consum accepten que els futurs conflictes que es puguin plantejar amb els seus clients es resolguin a través de l'arbitratge de consum, estalviant altres vies més lentes i més costoses.
El distintiu que acredita l'adhesió a l'arbitratge de consum és un símbol de qualitat.
Els principis que regulen l'arbitratge de consum són:
El requisits per sol·licitar un arbitratge de consum són:
Quan la persona consumidora presenta la sol·licitud d'arbitratge, la Junta Arbitral corresponent la trasllada a l'empresa.
Un cop feta la sol·licitud, no és possible interposar paral·lelament una reclamació judicial pel mateix assumpte.
Si l'empresa no està adherida, pot acceptar que aquella reclamació concreta es resolgui mitjançant l'arbitratge.
En cas que no ho accepti, l'expedient s'arxiva i a la persona consumidora li resta oberta la via judicial.
Si l'empresa està adherida al sistema arbitral de consum, ha d'acceptar sotmetre's a l'arbitratge (l'adhesió pot ser completa o amb limitacions).
L'empresa pot presentar al·legacions i tota la documentació que cregui necessària i, si escau, també pot reclamar al consumidor quantitats pendents de pagament.
Aquesta resposta es trasllada a la persona consumidora, que podrà fer les al·legacions que consideri oportunes.
En aquesta vista els àrbitres coneixen l'assumpte, deliberen i emeten el laude o document en el qual es fixa la resolució que posa fi al conflicte.
Aquest laude, que sempre és motivat, es notifica a les parts i és d'obligat compliment, per tant no és possible presentar recurs en contra ni interposar demanda judicial pels mateixos fets.
És un procediment que es caracteritza per la intervenció d'una persona mediadora, imparcial i experta, que promou que les parts –persona consumidora i empresa– assoleixin per elles mateixes un acord satisfactori, una solució consensuada.
La figura i l'actitud del mediador és essencial perquè les parts considerin aquest procediment com una via real de resolució dels seus conflictes.
La mediació es pot fer presencialment, per telèfon, fax, correu electrònic o correu certificat.
Els principis en els quals es basa la mediació són:
Els requisits per poder sol·licitar una mediació de consum són:
Les entitats acreditades per dur a terme les mediacions de consum són els serveis públics de consum, les associacions de persones consumidores i els col·legis professionals.
Una vegada admesa a tràmit la sol·licitud, la persona mediadora informa l'empresa de la petició, juntament amb una explicació dels fets.
L'empresa disposa de 30 dies per contestar.
La seva resposta pot ser l'acceptació o no.
Si accepta, pot formular una proposta de solució o les al·legacions que consideri oportunes.
La resposta de l'empresa es trasllada a la persona consumidora que pot indicar si accepta la proposta o no, o si està d'acord o no amb les al·legacions de l'empresa.
Si presenta al·legacions, aquestes s'han de tornar a enviar a l'empresa.
El termini per contestar és de 10 dies.
En cas contrari, la persona consumidora pot iniciar una sol·licitat d' arbitratge, que es traslladarà a la Junta Arbitral corresponent.
Us comuniquem incidències relacionades amb la venda dels productes i la prestació dels serveis que trobem al mercat per garantir la protecció dels vostres drets com a persones consumidores.
Us oferim la informació i les recomanacions necessàries per fer front a problemes puntuals en el marc de les relacions de consum.
Els avisos que difonem poden fer referència a diversos temes, com ara el tancament d'una empresa o establiment, la retirada d'un producte o la suspensió d'un servei, o la reclamació i/o compensació per la incidència en la prestació d'un servei.
Les alertes informen de productes que poden generar un risc greu per a la salut i la seguretat de les persones consumidores.
El sistema de xarxa d'alertes permet l'intercanvi ràpid d'informació entre les autoritats competents en matèria de consum de les Comunitats Autònomes i les de la resta de països de la Unió Europea, amb l'objectiu d'impedir la comercialització de productes insegurs o bé ordenar-ne la retirada i destrucció per evitar que arribin a mans dels ciutadans.
Etiquetatge de productes alimentaris amb declaracions nutricionals o propietats saludables
Etiquetatge, contingut i presentació de begudes energètiques
Campanya de control de l'etiquetatge, presentació i qualitat dels llegums secs i envasats
Campanya d'inspecció d'armilles d'alta visibilitat – Equips de Protecció Individual
Campanya de control dels serveis de depilació amb làser i IPL
Campanya de control dels requisits generals dels establiments
Campanya de control de les entitats financeres
La campanya de control programat de productes es porta a terme de forma sistemàtica cada any.
La campanya comprèn la programació anual de la presa de mostres i l'anàlisi en laboratoris acreditats dels productes alimentaris i no alimentaris disposats per a la seva comercialització en l'àmbit territorial de Catalunya.
Es tracta d'analitzar paràmetres de composició i adequació a la normativa que els regula així com la informació i l'etiquetatge preceptiu.
També es verifica la seguretat dels productes industrials posats a disposició dels consumidors i de col·lectius especialment protegits.
Entre els paràmetres per a la selecció de la presa de mostres, la Inspecció de consum prioritza aquells en què s'observi algun tipus d'incompliment a l'etiquetatge, aquells que hagin estat denunciats per algun consumidor, els que es trobin en oferta o bé, especialment, aquells que presenten indicis evidents d'inseguretat.
Els sectors que són objecte de control programat varien al llarg de cada any de tal forma que es garanteixi un control sistemàtic, homogeni i transversal del mercat.
En totes les compres realitzades fora d'un establiment comercial (durant una excursió, en una visita comercial al vostre domicili, etc.) podeu exercir el dret de desistiment que us permet retornar el producte –o bé cancel·lar el contracte– en els 14 dies naturals posteriors a l'entrega de la compra o a la celebració del contracte.
En queden exclosos els serveis que s'hagin començat a prestar abans dels 14 dies, els productes personalitzats, peribles o que no es puguin reutilitzar per raons d'higiene, etc.
La garantia legal és l'obligació que té el venedor o fabricant d'un producte de consum d'assegurar, durant un període de temps determinat, el bon estat d'aquest producte i les condicions d'ús i funcionament per tal que acompleixi la seva funció.
Generalment la garantia legal dels productes nous té una durada de 2 anys des de la data de la factura o del tiquet de compra, o la de l'albarà de lliurament si aquest és posterior.
Per això és molt important conservar aquests documents.
Pel que fa als productes de segona mà, la persona venedora i la persona consumidora poden pactar un termini més curt, que mai no podrà ser inferior a un any des de la data de lliurament.
Durant els primers 6 mesos des de la compra, els defectes es consideren d'origen i es pot triar entre la reparació o la substitució del producte.
El temps de garantia s'atura fins que es torna a disposar del producte.
Les reparacions també tenen 6 mesos de garantia.
A partir dels 6 mesos, el venedor pot exigir un peritatge del producte que demostri que el defecte és de fàbrica i que no es deu a un mal ús o al pas del temps.
La garantia comercial, en canvi, és voluntària i addicional a la garantia legal.
Ha de ser per escrit i no pot oferir menys drets que la garantia legal.
El principi de conformitat obliga la persona venedora a lliurar a la persona consumidora i usuària un producte que sigui conforme al contracte de compravenda i a respondre de qualsevol falta de conformitat que hi pugui haver en el moment que es lliura el producte.
La persona consumidora ha d'informar la persona venedora de la manca de conformitat del producte que ha comprat en el termini més curt possible que, com a màxim, és de dos mesos.
Si el producte no es conforme, la persona consumidora i usuària té:
En cas de discrepància amb la persona venedora, us podeu adreçar a l' Oficina Municipal d'Informació al Consumidor del vostre municipi o a l' Oficina Comarcal d'Informació al Consumidor de la vostra comarca si no hi ha OMIC al vostre municipi, o a l' Agència Catalana del Consum.
Abans d'adquirir un producte o contractar un servei la persona consumidora té dret a rebre informació suficient i fàcilment accessible sobre els preus, les tarifes, les condicions de venda i els conceptes que poden incrementar el preu.
Cal tenir en compte que el preu de la majoria de productes i serveis és lliure.
Els establiments han d'informar del preu complet dels béns o serveis oferts, amb tributs inclosos (per exemple, IVA), amb cartells i etiquetes, tant a l'aparador com a l'interior de l'establiment (excepte les joieries i les pelleteries).
Aquesta informació ha de ser visible i clarament llegible, de manera que no indueixi a error o engany.
També han d'indicar el preu per unitat de mesura dels productes a doll i dels productes envasats mesurables.
En aquest cas, el preu sempre s'ha de referir al pes net del producte, i els productes que s'emboliquen en el moment de la venda s'han de pesar descomptant les tares dels embolcalls o proteccions que utilitza el comerciant.
Pel que fa als serveis, el preu s'ha d'informar amb un rètol, tarifa o fullet.
Si no és possible calcular-lo, us han de fer un pressupost.
Les empreses també han d'informar de les condicions aplicables en cas d'entregar quantitats a compte del preu final i no formalitzar-se la compra o contractació.
Les compres a distància són les que es realitzen sense la presència física simultània de l'empresari o empresària i de la persona consumidora.
S'efectuen mitjançant una tècnica qualsevol de comunicació a distància i dins un sistema de contractació a distància organitzat pel propi empresari o empresària.
Els mitjans més habituals de contractació a distància són les botigues virtuals a internet, el correu postal, la telebotiga de la televisió, el telèfon o el correu electrònic.
Abans que la persona consumidora realitzi la compra de productes o el contracte de serveis, l'empresari ha de facilitar informació clara i comprensible sobre determinats aspectes, com ara les característiques principals del producte o servei; les dades d'identificació de l'empresari; el preu total i, si s'escau, les despeses addicionals; els procediments de pagament, lliurament i execució; el dret de desistiment o política de devolució, i la garantia legal.
En cas que es tracti d'una botiga virtual cal comprovar que tingui un web mínimament acurat, amb dades de contacte (nom i adreça física de l'empresa, correu electrònic, telèfon, etc.) i informació detallada dels seus productes.
També convé comparar preus i desconfiar si es detecten grans diferències.
Una altra opció és buscar per la xarxa l'opinió d'altres consumidors sobre l'empresa.
Les empreses no poden fer visites o trucades comercials sense el consentiment previ del consumidor o de la consumidora.
Davant d'aquestes visites o trucades cal ser prudent i no precipitar-se a l'hora de comprar o contractar.
Per tant, convé no facilitar dades personals, dades bancàries o factures anteriors si no se n'està ben segur ni tampoc acceptar o signar res que no s'entengui.
En el cas d'internet les opcions de pagament són diverses:
D'altra banda, per confirmar que la pàgina és segura, en el moment d'efectuar el pagament, l'adreça ha de canviar d'http a https i a la part inferior del navegador hi ha d'aparèixer un cadenat tancat.
Una vegada realitzada la compra del bé o la contractació del producte, el venedor ha d'enviar al consumidor una factura, un tiquet o un justificant de la transacció.
El lliurament del producte o la prestació del servei s'ha de realitzar dins dels 30 dies posteriors a la realització de la compra, excepte que a l'oferta s'indiqui un altre termini.
Si l'empresari no compleix, el consumidor por resoldre el contracte i reclamar les quantitats abonades.
L'enviament via postal del producte ha de:
Aquest dret és obligatori en les compres a distància.
El consumidor disposa d'un període mínim de 14 dies per retornar la compra o desistir del contracte.
En aquest cas, l' empresari té l'obligació d' abonar els diners en un termini màxim de 14 dies naturals des que n'és coneixedor.
En cas que els béns sol·licitats no estiguin disponibles, l'empresari o empresària ha d' avisar la persona consumidora perquè pugui recuperar les quantitats abonades en un termini màxim de 14 dies.
En alguns casos el bé o el servei contractat es pot substituir per un altre de característiques semblants sense cap augment de preu, però cal que l'empresari o empresària n'hagi informat prèviament la persona comumidora.
Descripció: Peluix amb lluentons "GLITZIES", marca PMS INTERNATIONAL, ref. 453101 i codi de barres 5050565371850.
Risc: Asfíxia per peça petita (segons les normes RD 1205/2011 i UNE EN 71-1).
Mesures adoptades: El producte s'ha retirat del mercat.
Alguns països han decretat quarantenes obligatòries als viatgers provinents de l'Estat espanyol.
En els darrers dies, diversos països estan fixant restriccions d'entrada a les persones que viatgin des d'Espanya i, alguns d'ells, han decretat quarantenes obligatòries, com és el cas del Regne Unit, Noruega o Finlàndia (consulteu mapamundi amb totes les restriccions).
Si teniu contractat un viatge a alguna d'aquestes destinacions, com que en el lloc de destí es donen circumstàncies inevitables i extraordinàries que afecten significativament el desenvolupament del viatge, teniu dret a resoldre el contracte abans del seu inici i a recuperar els imports que hagueu pagat.
En el cas de serveis solts, com ara excursions, reserves d'allotjaments o lloguer de vehicles, si els heu contractat a través d'empreses que operen aquí, en el nostre país, i no es poden realitzar tenint en compte les quarantenes esmentades, teniu dret al retorn dels diners abonats.
Si, en canvi, els heu contractat directament amb empreses del país de destí, us aplicaran la normativa vigent en el país en qüestió.
Com reclamar la devolució dels imports pagats
Les fortes pluges han provocat danys tant en vehicles com en baixos, locals, soterranis o garatges per l'acumulació d'aigua.
Si heu patit afectacions per les fortes pluges del passat 23 de setembre a les comarques del Vallès Oriental i el Maresme, des de l'Agència Catalana del Consum us recomanem el següent:
Per danys en els béns (habitatge, vehicles, etc.):
Comproveu quines assegurances teniu contractades (de la llar, del vehicle, etc...) i si cobreixen els danys causats.
Tingueu en compte que només podreu aconseguir una indemnització si el bé sinistrat estava assegurat en el moment en què es van produïr els danys (data dels aiguats).
Si la vostra pòlissa d'assegurança cobreix els béns danyats, cal que comuniqueu els fets a l'entitat asseguradora dins el termini de 7 dies naturals a partir del moment en què us n'heu assabentat –excepte que la pòlissa estableixi un termini superior–.
És recomanable que informeu del sinistre per algun mitjà que en deixi constància (per exemple, trucant al servei d'atenció al client i demanant un número de referència).
En els casos en què el sinistre és provocat per riscos extraordinaris o catastròfics, com ara una inundació produïda per la pluja, un cop de mar o per vents iguals o superiors a 120 km/hora, la vostra asseguradora té l'obligació de comunicar el sinistre al Consorci de Compensació d'Assegurances, organisme estatal que indemnitza els danys produïts per fenòmens naturals o derivats de fets d'incidència política o social, i per tant serà aquesta entitat que, d'acord amb el seu reglament, es farà càrrec d'indemnitzar els danys (sempre que disposeu d'assegurança).
En cas que encara no us hàgin restablert adequadament algun servei, contacteu amb la vostra companyia (elèctrica, d'aigua, de telèfon...) a través dels seus canals d'atenció al client.
Si teniu contractada una assegurança de la llar del tipus multirisc –amb múltiples riscos i garanties cobertes– comproveu si cobreix els danys i perjudicis soferts pels talls de subministrament (si heu sofert alhora talls de subministrament i danys en béns, i ambdós estan coberts per la mateixa asseguradora, especifiqueu-ho de forma conjunta en el mateix comunicat del sinistre).
En cas que la companyia d'assegurances o l'empresa subministradora no atengui la vostra reclamació, podeu reclamar davant el servei públic de consum del vostre municipi o comarca, o bé a l' Agència Catalana del Consum.
També podeu demanar assessorament a una associació de consumidors.
S'ha publicar al DOGC (Diari Oficial de la Generalitat de Catalunya la convocatòria del concurs per a la concessió dels premis de la fase autonòmica del concurs escolar 2019-2020 "Els teus actes de consum poden canviar el món, com ho faries tu?"
L'Agència Catalana del Consum (ACC) ha decidit participar en l'organització i la difusió de la fase autonòmica d'aquesta nova edició del concurs, per aconseguir, d'una banda, sensibilitzar els escolars catalans de la importància que les seves decisions de consum tenen per a ells mateixos, el medi ambient i el seu entorn social, i així fomentar l'adopció d'hàbits de consum crítics, sostenibles i solidaris, i, d'altra banda, aconseguir que tant el professorat com l'alumnat dels centres educatius de Catalunya siguin conscients de la importància de l'educació en consum.
El concurs habitualment s'estructura en dues fases, l'autonòmica i l'estatal però aquest any, degut a la pandèmia de la Covid-19, la fase estatal no es durà a terme.